text: Higer og søger ikke længere i gamle bøger
  20 januar 2014 kl. 15.03
  De higer og søger ikke længere i gamle bøger. Kolding Stadsarkiv har haft stor succes med moderne digitale platforme: Facebook, hjemmeside, KoldingWiki og Historisk Atlas.
  Sidste år besøgt over 12.000 stadsarkivets digitale platforme. Det er 12 gange så mange som besøger arkivets læsesal på et år.
  - Tidligere brugte vi meget tid og ressourcer på at betjene borgere, som kom med relativ enkle forespørgsler, udtaler stadsarkivar Lene Wulf. I dag kan de selv søge en stor del af den ønskede information via vores digitale platforme.
  Kolding Stadsarkiv begyndte sidste år et intensivt arbejde med opgradering og udvikling af de digitale platforme.
  Udviklingen betyder, at færre kommer på læsesalen, men de digitale platforme har givet kontakt til nye brugere.
  - Flere og flere er begyndt at få øjnene op for, hvad arkivet rent faktisk kan tilbyde lokalbefolkningen, siger stadsarkivaren.
  Arkivets Facebookside har også oplevet en stor vækst og opmærksomhed. Især i de seneste måneder af 2013, hvor arkivet bl.a. introducerede serien af ?ukendte fotos?. Den øgede brugerinddragelse har resulteret i næsten 1000 likes på arkivets facebookside. Et tal, der stiger dag for dag.
  Arkivets digitale platforme
  www.koldingstadsarkiv.dkwww.koldingwiki.dkhttps://www.facebook.com/Koldingstadsarkivwww.historiskatlas/kolding
  
  